

คำสั่งสถานีตำรวจภูธรผาขาว

ที่ 263 / 2566

เรื่อง แต่งตั้งคณะกรรมการขับเคลื่อนการประเมินคุณธรรมและความโปร่งใสในการดำเนินงาน

ของสถานีตำรวจภูธรผาขาว

---------------

ด้วย สำนักงานตำรวจแห่งชาติ และสำนักงานคณะกรรมการป้องกันและปราบปรามการทุจริตแห่งชาติ ได้ขยายการประเมินคุณธรรมและความโปร่งใสในการดำเนินงานของหน่วยงานภาครัฐ ( Integrity and Transparency Assessment : ITA ) ลงสู่สถานีตำรวจทั่วประเทศ ประจำปีงบประมาณ พ.ศ.2566 เพื่อเป็นการยกระดับและพัฒนามาตรการด้วยการส่งเสริมคุณธรรมและความโปร่งใสในการดำเนินงานของสถานีตำรวจทั่วประเทศ ทั้งในระดับนโยบายและระดับปฏิบัติ ให้บรรลุเป้าหมายแผนปฏิบัติการต่อต้านการทุจริตและประพฤติมิชอบระยะที่ 2 (พ.ศ.2566-2570) โดยมีเป้าหมายให้ภาพรวมประเทศไทยปลอดการทุจริตและประพฤติมิชอบ หน่วยงานของรัฐมีการดำเนินงานอย่างโปร่งใส การทุจริตมีแนวโน้มลดลงและประชาชนมีทัศนคติที่ไม่ยอมรับการทุจริต ซึ่งส่งผลให้การรับรู้ของนานาประเทศเกี่ยวกับการทุจริตของประเทศไทยมีแนวโน้มดีขึ้น โดยสะท้อนผ่านผลการประเมินดัชนีการรับรู้การทุจริต ( Corruption Perceptions Index : CPI ) ที่สูงขึ้นอันจะทำให้ประเทศได้รับการยอมรับจากนานาชาติในเรื่องการป้องกันและปราบปรามการทุจริต

ดังนั้น เพื่อให้การดำเนินการเป็นไปด้วยความเรียบร้อย บรรลุตามวัตถุประสงค์ที่กำหนดไว้ จึงแต่งตั้งคณะกรรมการดำเนินการในการขับเคลื่อนกำกับติดตามการประเมินคุณธรรมและโปร่งใสในการดำเนินงานของหน่วยงานภาครัฐ ( Integrity and Transparency Assessment : ITA ) ของสถานีตำรวจในสังกัด สถานีตำรวจภูธรผาขาว ประจำปีงบประมาณ พ.ศ. 2567 ดังนี้.-

1. ว่าที่ พันตำรวจเอก ธนเดช ระเวงวรรณ ผู้กำกับการสถานีตำรวจภูธรผาขาว ประธานกรรมการ
2. พันตำรวจโท จงรักษ์ นามอั้ง รองผู้กำกับการ(สอบสวน)ฯ เป็นกรรมการ
3. พันตำรวจโท ทวนทวง พุทธเสน รองผู้กำกับการสืบสวนฯ เป็นกรรมการ
4. พันตำรวจโท มนต์ชัย ไชยกูล รองผู้กำกับการป้องกันปราบปรามฯ เป็นกรรมการ
5. พันตำรวจโท วิชัย สารวงษ์ สารวัตรอำนวยการ เป็นกรรมการและเลขานุการ
6. ร้อยตำรวจตรี อิสสระ ไทยอ่อน รองสารวัตร สายงานปฏิบัติการป้องกันปราบปราม

ผู้ช่วยเลขานุการ

**โดยมีหน้าที่และอำนาจ** ดังนี้.-

1. ขับเคลื่อนการประเมินคุณธรรมและความโปร่งใสในการดำเนินงานของสถานีตำรวจในสังกัดสถานี

ตำรวจภูธรผาขาว ประจำปีงบประมาณ พ.ศ. 2567 ให้เป็นไปตามวัตถุประสงค์ที่สำนักงานคณะกรรมการป้องกันและปราบปรามการทุจริตแห่งชาติ กำหนด

-2-

1. กำชับ ติดตาม เร่งรัด ให้การประเมินคุณธรรมและความโปร่งใสในการดำเนินงานของสถานีตำรวจภูธร

ผาขาว ประจำปีงบประมาณ พ.ศ.2567 ให้เป็นไปตามวัตถุประสงค์และกรอบระยะเวลาที่สำนักงานคณะกรรมการป้องกันและปราบปรามการทุจริตแห่งชาติกำหนด

1. ให้เสนอแนะการส่งเสริม สนับสนุน และพัฒนาแนวทางการประเมินคุณธรรมและความโปร่งใสในการ

ดำเนินงานของสถานีตำรวจภูธรผาขาว

1. พิจารณาเสนอแต่งตั้งคณะทำงาน เพื่อสนับสนุนการดำเนินงานด้านประเมินคุณธรรม และความโปร่งใส

ในการดำเนินงานของสถานีตำรวจภูธรผาขาว

1. ดำเนินการอื่นใดตามที่ผู้บังคับบัญชา สถานีตำรวจภูธรผาขาว มอบหมาย

ทั้งนี้ ให้คณะกรรมการขับเคลื่อนการประเมินคุณธรรมและความโปร่งใสในการดำเนินงานของ สถานีตำรวจภูธรผาขาว มีวาระการปฏิบัติหน้าที่จนถึง 30 กันยายน 2567 หรือมีคำสั่งเปลี่ยนแปลงเป็นอย่างอื่น

ให้ยกเลิกคำสั่งสถานีตำรวจภูธรผาขาวที่ 232/2566 ลงวันที่ 21 พฤศจิกายน 2566 และให้ถือปฏิบัติตามคำสั่งนี้แทน

ทั้งนี้ ตั้งแต่บัดนี้เป็นต้นไป

สั่ง ณ วันที่ 21 ธันวาคม พ.ศ. 2566

ว่าที่ พันตำรวจเอก 

( ธนเดช ระเวงวรรณ )

ผู้กำกับการสถานีตำรวจภูธรผาขาว